Som en vind (sang)

«Som en vind», engelsk tittel: «Like a Wind», er en svensk popballade fra 1990, skrevet av Mikael Wendt og fremført av gruppen Edin-Ådahl. Sangen vant svenske Melodifestivalen i 1990 og representerte Sverige i Eurovision Song Contest 1990 i Zagreb, der den ble nummer 16 av 22 deltakere.

Bakgrunn 
Sangen var en av ti deltakerlåter i den svenske finalen, Melodifestivalen og ble fremført av gruppen Edin-Ådahl, bestående av brødreparene Bertil og Lasse Edin og Simon og Frank Ådahl. Kvartetten vant den svenske finalen foran blant andre Carola og «Mitt i ett äventyr». Med seieren ble «Som en vind» det svenske bidraget til Eurovision Song Contest 1990 som ble arrangert i Zagreb lørdag 5. mai 1990.

I Zagreb var «Som en vind» det 18. bidraget ut på scenen av 22 deltakere, med Curt-Eric Holmquist som dirigent. Tross at bidraget var nevnt som en mulig favoritt, fikk det bare 24 poeng og endte som nummer 16 av 22 deltakere – Sveriges dårligste plassering siden 1979.

Utgivelse og listeplasseringer 
«Som en vind» ble utgitt på singel, det samme gjorde den engelske versjonen «Like a Wind». Den svenske versjonen nådde en 15. plass på den svenske singellisten, og den lå syv uker på Svensktoppen med førsteplass som beste notering.

Referanser 

Sveriges bidrag i Eurovision Song Contest
Bidrag til Melodifestivalen
Vinnere av Melodifestivalen
Svenske sanger
Sanger fra 1990